Ziemeļdevona
Ziemeļdevonas distrikts (angļu: North Devon District) ir nemetropoles distrikts Devonas grāfistē Anglijā, Apvienotajā Karalistē. Izvietojies grāfistes ziemeļos, robežojas austrumos — ar Somersetu, dienvidaustrumos — ar Vidusdevonu, dienvidrietumos — ar Toridžu. Rietumos un ziemeļos krastus apskalo Bristoles līcis. Distrikta administratīvais centrs un lielākā apdzīvotā vieta ir Bārnstapla. Daļu distrikta teritorijas ziemeļaustrumos aizņem Eksmūras nacionālais parks, bet ziemeļrietumos — Ziemeļdevonas nacionālais ainavapvidus.